**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ Iniţiator**

**Direcția Activități social-culturale patrimoniale și comerciale PRIMAR**

**Serviciul Activități culturale, sportive, de tineret și locativ SOÓS ZOLTÁN**

**Nr. 15.004 din 20.03. 2025**

**REFERAT DE APROBARE**

**privind aprobarea termenului de depunere a solicitărilor de finanțare nerambursabilă pentru proiecte culturale și aprobarea bugetului defalcat pe domenii și a sumelor maxime acordabile pe domeniu pentru anul 2025**

În conformitate cu prevederile Hotărârii Consiliului Local nr. 49/2024 privind metodologia de acordare a finanțărilor nerambursabile din bugetul local al Municipiului Târgu Mureș pentru proiecte culturale, este necesară stabilirea termenului limită pentru depunerea solicitărilor de finanțare pentru anul 2025, precum și aprobarea bugetului defalcat pe domenii culturale și a sumelor maxime acordabile pe proiect.

Această măsură este necesară pentru:

• Asigurarea unei organizări eficiente a sesiunii de finanțare.

• Crearea unui cadru transparent privind alocarea fondurilor destinate proiectelor culturale, prin stabilirea unor sume maxime acordabile pe fiecare domeniu de activitate.

• Corelarea sumelor alocate cu bugetul aprobat al Municipiului Târgu Mureș pentru anul 2025, astfel încât resursele financiare să fie utilizate în mod echitabil și eficient.

Bugetul total alocat finanțărilor nerambursabile pentru proiecte culturale este aprobat prin Hotărârea de aprobare a bugetului Unității Administrativ-Teritoriale Târgu Mureș.

Astfel, propunem:

1. Stabilirea termenului limită de depunere a solicitărilor de finanțare nerambursabilă pentru proiecte culturale din fondurile bugetului local pentru anul 2025, ca fiind 12 mai 2025.

2. Aprobarea bugetului defalcat pe domenii și a sumelor maxime acordabile pe domeniu pentru anul 2025, conform Anexei, care face parte integrantă din prezenta hotărâre.

Având în vedere cele de mai sus, supunem spre aprobare propunerea privind stabilirea termenului de depunere a solicitărilor și aprobarea bugetului defalcat pe domenii culturale pentru anul 2025.

**Director ex.adj. Șef Serviciu**

**Cosmin Blaga Zătrean Marina Ciugudean**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind aprobarea termenului de depunere a solicitărilor de finanțare nerambursabilă pentru proiecte culturale și aprobarea bugetului defalcat pe domenii și a sumelor maxime acordabile pe domeniu pentru anul 2025**

***Consiliul Local al Municipiului Târgu Mureș, întrunit în ședință ordinară,***

**Având în vedere:**

* Referatul de aprobare nr. 15.004 din 20.03.2025, inițiat de Primar prin Serviciul Activități Culturale, Sportive, de Tineret și Locativ privind aprobarea termenului limită de depunere a solicitărilor de finanțare nerambursabilă și aprobarea bugetului defalcat pe domenii pentru anul 2025 pentru proiectele culturale ;
* Hotărârea Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale, cu modificările și completările ulterioare
* Hotărârea Consiliului Local al Municipiului Târgu Mureș nr. \_\_\_\_\_\_ privind aprobarea bugetului Unităţii Administrativ Teritoriale - Municipiul Târgu Mureş pe anul 2025
* Raportul de specialitate nr. \_\_\_\_\_\_\_\_\_ al Direcției juridice contencios administrativ și administrație publică locală;
* Raportul de specialitate nr. \_\_\_\_\_\_\_\_\_ al Direcției economice
* Raportul comisiilor de specialitate ale Consiliului Local al Municipiului Târgu Mureș;

**În conformitate cu prevederile:**

* Ordonanței Guvernului nr. 51/1998 privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare;
* Legii nr. 273/2006 privind finanțele publice locale, republicată, cu modificările și completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată;
* Legii nr. 52/2003 privind transparența decizională în administrația publică, republicată;

**În temeiul prevederilor** art. 129 alin. (1), alin. (7) lit. d, alin. (14), art. 139, art. 196 alin. (1) lit. a și art. 243 alin. (1) lit. a din Ordonanța de Urgență nr. 57/2019 privind Codul Administrativ, cu modificările și completările ulterioare,

**H o t ă r ă ș t e** :

**Art. 1.** Se aprobă termenul limită de depunere a solicitărilor de finanțare nerambursabilă pentru proiectele culturale din fondurile bugetului local al Municipiului Târgu Mureș pentru anul 2025, ca fiind 12 mai 2025.

**Art. 2.** Se aprobă bugetul defalcat pe domenii și suma maximă acordabilă pe domeniu pentru anul 2025, conform Anexei, care face parte integrantă din prezenta hotărâre.

**Art. 3.** Punerea în aplicare a prevederilor prezentei hotărâri se încredințează Executivului Municipiului Târgu Mureș, prin Serviciul Activități Culturale, Sportive de Tineret și Locativ și Direcția Economică.

**Art. 4.**  În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.**  Prezenta hotărâre se comunică:

• Serviciului Activități Culturale, Sportive, de Tineret și Locativ;

• Direcției Economice.

**Viză de legalitate,**

**Secretarul general al Municipiului Târgu Mureș,**

**Bordi Kinga**